# Josep Antoni Llobet i Vall-llosera

Josep Antoni Llobet i Vall-llosera (Barcelona, 31 de maig de 1799 - Alacant, País Valencià, 19 de desembre de 1861) fou un científic, historiador, físic, geòleg i arqueòleg català.
Per part de mare descendia d'una antiga família d'escrivans de Caldes de Montbui (Vallès Oriental). Molt infant restà orfe de mare, i als 12 anys també de pare. En plena Guerra del Francès estudià la carrera de procurador, que exercí durant poc temps.
Fou membre de la Societat Filosòfica. Exiliat a França (1824-1832) per les seves idees liberals, en tornar contribuí a la introducció del pensament científic modern als Països Catalans. El seu afany d'instrucció el portà a estudiar altres branques de la ciència. Físic, geòleg i arqueòleg, recollí i classificà molts llibres procedents de biblioteques conventuals destruïdes el 1835. més tard fou qui introduí els Estudis Geològics d'Espanya.
Col·laborà en l'organització del Museu Arqueològic de Barcelona i fou fundador i president de la llavors Acadèmia de Ciències de Barcelona, (ara, Reial Acadèmia de Ciències i Arts de Barcelona).
Entre altres treballs, publicà:
* De los pozos artesianos en general y de su aplicación a la Cataluña, Barcelona, 1834.
* Observaciones sobre una inscripción del siglo décimo encontrada en Barcelona, Barcelona, 1837.
* Descripción de un atlas catalán de principios del siglo XV encontrado en la Biblioteca Real de París, Barcelona, 1839.
* Elementos de Geología (en col·laboració amb Luís Balaguer i Vicente Bordas), Barcelona, 1842.
* De los pueblos que han invadido, conquistado o dominado la Cataluña, Barcelona, 1847.
* Cataluña Antigua y moderna, en que se trata del comercio de los catalanes en la Edad Media en el Levante y del porvenir de Barcelona, 1866.
També altres llibres com Suputació de la monera romana reduïda a la catalana i una Història de Caldes de Montbui, que no arribà a acabar i de la qual ha estat impossible trobar cap recull.
L'ajuntament de la vila de Caldes de Montbui, dedicà un carrer a Josep Antoni Llobet i Vall-llosera, que fou inaugurat el 10 de novembre de 1914. Els Llobet i Vall-llosera eren els antics propietaris, de les avui Termes Victòria.

## Referències

* ↑ «.xml Josep Antoni Llobet i Vall-llosera». Gran Enciclopèdia Catalana. Barcelona: Grup Enciclopèdia Catalana.
* ↑ Torró Abad, Josep «Josep Antoni Llobet i Vall-llosera». Diccionari enciclopèdic d'historiografia catalana. Barcelona: Grup Enciclopèdia Catalana [Consulta: 17 gener 2021].
* ↑ «Josep Antoni Llobet i Vall-llosera». Reial Acadèmia de Ciències i Arts de Barcelona (RACAB). [Consulta: 17 gener 2021].
* ↑ Llobet i Vall-llosera, Josep Antoni. De los pozos artesianos en general y de su aplicación a la Cataluña (en castellà).
* ↑ Llobet i Vall-llosera, Josep Antoni. Observaciones sobre una inscripción del siglo décimo encontrada en Barcelona (en castellà).
* ↑ Llobet i Vall-llosera, Josep Antoni. Descripción de un atlas catalán de principios del siglo XV encontrado en la Biblioteca Real de París (en castellà).
* ↑ Llobet i Vall-llosera, Josep Antoni. De los pueblos que han invadido, conquistado o dominado la Cataluña (en castellà).

## Bibliografia

* García Carrera, Raimundo. Recull d'històries dels noms dels carrers de Caldes de Montbui. Caldes de Montbui: Editorial Barcanova, 1984, pàgs. 52-53. ISBN 84-7533-185-8.
* Domingo Gygax, Marc; Cubeles i Bonet, Albert «El projecte historiogràfic de Josep Antoni Llobet i Vall-llosera. La transició de la Il·lustració al Romanticisme en el si de l’Acadèmia de Bones Lletres de Barcelona». Boletín de la Real Academia de Buenas Letras de Barcelona, Núm. 53, Data incorrecta, pàgs. 181-214. ISSN: 0210-7481 [Consulta: 17 gener 2021].